 Dhinaca kale, waxaa shalay kalfadhigii 5-aad, kulankiisii saddexaad ee baarlamaanka KMG ah looga dooday arimo ay ka mid yihiin in qiimayn lagu sameeyo shirka Mpegathi, waxaana is qoray ilaa 30 xildhibaan oo 9 ka mid ah oo kaliya ay shalay fursad u heleen inay halkaas ka hadlaan, xildhibaanada halkaas ka hadlay waxaa ugu hadal kululaa xildhibaanadda lagu magacaabo Nadiifo Shiikh Axmed oo iyadu sheegtay in Cqaasim uu khiyaamay Baarlamaanka, isna la khiyaamay markiisa ayna maanta khasab noqotay in iyaga dib loogu soo cesho wixii qolka mugdiga looga wada hadlay, sidoo kale waxaa isna hadlay Xildhibaan Aadan Maxamed Cali oo halkaas ka sheegay in loo baahan yahay in la badbaadiyo qaranka Soomaaliyeed, lana joojiyo is qabqabsiga ka dhexeeya masuuliyiinta ugu sareeya TNG-da, wuxuu kaloo xildhibaanku soo jeediyay in xubno ka tirsan TNG-da, loo diro Kenya, si ay u soo dhammeeyaan ismaandhaafka. 